en en en ml ml ml ml ml ml ml ml ml ml ml ml en en en ml ml ml ml ml ml ml ml ml en en en en ml ml ml ml ml ml ml ml ml ml ml ml ml ml ml en en en ml ml ml ml ml ml ml ml ml ml ml ml ml ml en en en ml ml ml ml ml en en en ml ml ml ml ml ml ml ml ml ml ml ml ml en en en ml ml ml ml ml ml ml ml ml ml ml ml ml ml ml en en en en en es en en en en en en ml en cs en cs en en en cs cs da en cs en en en en en
കിടങ്ങന്നൂർ ദേശം അതിപുരാതന കഥകളും മിത്തുകളും ഇടകലർന്ന ഇടമാണ് .ആദി നൂടാണ്ടുകൾക്കപ്പുറത്തു നിന്നും നാടിന്ട കഥ തുടങ്ങുന്നു .അന്ന് നാട്ടിൽ ദ്രാവിഡ കുലം സന്തോഷത്തിലും സമാധാനത്തിലും കഴിയുക ആയിരുന്നു .കടന്നു വന്ന കുരുട്ടു ബുധികളായ ക്ര്രൂരന്മാർ അത് തകർക്കയും ആ ജന വിഭാഗത്തിന്റ  മുകളിൽ  കടന്നു കയറ്റം നടത്തുകയും ചെയ്തു അവരുടെ കൃഷി സ്ഥലങ്ങൾ കയ്യടക്കുകയും അവരെ അവിടെ അടിമകളാക്കി നിലനിർത്തി  എഴുത്തും വായനയും അറിയാത്ത പാവങ്ങളെ പലതും പറഞ്ഞു ഭയപ്പെടുത്തി സേവകരാക്കി വെക്കുകയുമാനു ചെയ്തത് .
കിടങ്ങന്ട ഊരിനു കിടങ്ങന്നൂര്  എന്ന പേര് വന്നു .
കിടങ്ങൻ എന്നും കടുങ്ങൻ പാട്ടിൽ പറഞ്ഞിരിക്കുന്നു .
കടുങ്ങന്ട മകനാണ് വീരനും പോരാളിയുമായ കിടങ്ങന്നൂർ ആദി .
നാടും ദേശവും വിട്ടു പലനാടുകളിൽ ഗോന്ദായി എന്ന മച്ചുനനും ആയി പോയി പോരും പയറ്റും ആദി നടത്തിയതായി പാട്ടിൽ പറയുന്നു .കളരിതോട്ട ചെമ്പൻ ഗുരുക്കളിൽ നിന്നും എല്ലാം പതിനെട്ടു തികയും മുമ്പ് പഠിചെന്നു പാട്ടിൽ വിശധീകരിക്കുന്നു .
എന്തായാലും കടുങ്ങന്ട ദേശം കിഴക്ക് എഴുവേളിതറ തെക്ക് ഉള്ളന്നനൂർ പടിഞ്ഞാറ് എഴരക്കാട്
വല്ല്യാന കോട്ടക്കകം എടചചേരി അരിയങ്കാവു  എന്നിങ്ങനെ പടര്ന്നു കിടന്നിരുന്നു .കൃഷിയും സംഘജീവിതവും ആയിരുന്നു അന്ന് നടന്നിരുന്നത് .
ഇപ്പം അതിനെപറ്റിയൊക്കെ ആധികാരികമായി എടുത്തു പറയാൻ പാട്ടുകൾ മാത്രമേ ഉള്ളൂ .പല ദേശങ്ങളും പേര് മാറി ഇന്നും നില നില്ക്കുന്നുണ്ട് .കുറി മാനം കൊണ്ട് വന്നവനെ ആദിയുടെ ശത്രുക്കൾ പതിയിരുന്നു വെട്ടിയ സ്ഥലമാണ് .കുറി വെട്ടു ...........കുറിച്ചത് .......വെട്ടിയത് എന്നിവ ലോപിച്ച് കുറിച്ച് മുറ്റമായി മാറിയത് അന്നത്തെ അധീശ ശക്തികൾ ദ്രാവിഡ തനിമകൾ തകർക്കയും തെളിവുകളും അടയാളങ്ങളും നശിപ്പിച്ചിരുന്നു .എവിടെയും അങ്ങനെ നടന്നിട്ടുണ്ട്.
അധ്വാനിക്കുന്നവനെ ഇപ്പോഴും തകര്ക്കുന്ന ചരിത്രം ഇപ്പോഴും ഉണ്ടല്ലോ .
നാട്ടിലെ പലരും പാടിയതും ചെറുപ്പം മുതൽ  എന്റ മുത്തശിയും  മറ്റും ഞാറ്റുപാട്ടിലും .കൊയ്തുപാട്ടുകളിലും ഇതെല്ലാം പാടിയത് ഓര്ക്കുന്നു ഞാൻ .ഇതിനായി പലരെയും കണ്ടിട്ടുണ്ട്
പ്രശസ്ത കളരി തിരുമ്മു വിദഗ്ദ്ധനും കമ്പുകളി ആശാനുമായ പുതുശേരിൽ തങ്കപ്പൻ പല പാട്ടുകളും പാടിതന്നിട്ടുണ്ട് അതേപോലെ നാടിന്ട പലഭാഗത്തും ഉള്ള പ്രായം ചെന്നവർ .നാടകക്കാരനും എക്സ് ഗൽഫുകാരനുമായ കരീലക്കുളത്തിൽ ശ്രീധരൻ ഏറെ വിവരം തന്ന ആളാണ്‌ .അതേപോലെ ഇത് പറഞ്ഞപ്പോൾ കിടങ്ങന്നുരിന്ട ദേശചരിത്രം എഴുതുവാൻ ആഗ്രഹം ഉണ്ടെന്നു പറഞ്ഞപ്പോൾ തടതുകാലായിൽ മണിക്കുട്ടൻ പല വിവരങ്ങളും തന്നിട്ടുണ്ട് .
Email ThisBlogThis!Share to TwitterShare to FacebookShare to Pinterest
എന്റ കിടങ്ങന്നൂരിനെ പറ്റി ചരിത്രം ......
ആദിമ കാല കൃതികളിൽ നിന്നും കിടങ്ങന്നുരിന്ട ചരിത്രം ലഭ്യമല്ലെങ്കിലും പഴമകളിലും ചില ചരിത്ര കുതുകികളിലും കിടങ്ങന്നുരിന്ട സാംസ്കാരിക ചരിത്രം പടര്ന്നു കിടക്കുന്നു.ആയിരത്തി തൊള്ളായിരത്തി തോന്നുറ്റി രണ്ടിൽ ബോംബെ ആർക്കിയോലജിസ്റ്റ് വകുപ്പിൽ ജോലി നോക്കിയ നാൽക്കാാലിക്കൽ സ്വദേശി സമ്മുവേൽ എന്ന ഒരാൾ പറഞ്ഞ ചില കാര്യങ്ങൾ കിടങ്ങന്നുരിനെ പറ്റി ഇവിടെ കുറിക്കുന്നു .പിന്നെ ചില നാട്ടു മൊഴികളും ചില പ്രായമുള്ള ആൾക്കാരുടെ വാക്കുകളും മാത്രമേ നാട്ടു ചരിത്രം ചികയുമ്പോൾ മുന്പിലുള്ളൂ .
എന്തായാലും മിത്തുകളും ചരിത്രവും ഇടകലര്ന്നു കിടക്കുന്ന നാട്ടു ചരിത്രം ഇവിടെ കുറിക്കുന്നു .
ആറന്മുള ദേശത്തിൽ  സാരസ്വത ബ്രാമനരും ക്രിസ്റ്യനിടിയും കുടിയേറുന്നതിനും മുൻപും കിടങ്ങന്നുരിന്ട ചരിത്രം തുടങ്ങുന്നതായി നമുക്കറിയാം .കീഴാള ജനത തിങ്ങി പാർത്തു കൃഷിയും പണികളും നടത്തി ഉപജീവനം നടത്തിയ നാടായിരുന്നു കിടങ്ങന്നൂർ .നാടിൻറ പഴയ പേര് കടുങ്ങന്നുർ എന്നായിരുന്നു എന്ന് കാണാം .അധിനിവേശങ്ങൾക്ക് മുൻപ് .ജന്മി കുടിയാൻ കോമാളി കഥകള്ക്കും മുൻപ് .അന്ന് കിടങ്ങന്നുരിൽ കൃഷി ചെയ്യൂന്ന നെല്ലു ,ഞവര ,മരച്ചീനി ,പാക്ക് തുടങ്ങിയ കാർഷിക മുതലുകൾ പമ്പാ നദി വഴി ആലപ്പുഴയിലും മറ്റു സ്ഥലങ്ങളിലും  കെട്ടു വള്ളങ്ങളിലും കൊണ്ട് പോയി വിറ്റു പോന്നിരുന്നു .കടുങ്ങൻ  എന്ന ഒരു പുലയ മൂപ്പന്റ നേതൃത്വത്തിൽ ആയിരുന്നു അത്തരം കൃഷിയും കച്ചവടവും നടന്നിരുന്നത് .കരിവീട്ടി നിറമുള്ളവൻ ............കടുങ്ങൻ ..........മണ്ണ് വെട്ടി തടമെടുത്തു .............നെല്ലുനട്ടു .............കളപറിച്ചു ...............കപ്പനട്ടു ............എന്റ ..........കടുങ്ങൻ .....................ഏഎൻ വള്ളം തുഴഞ്ഞു ...............ഞങ്ങൾ  എറ്റുപാടി ...............പൊലി യാകെ പൊലി ...............ഈ ......നാടിനു ...............അങ്ങനെ പേര് വന്നപ്പാ .............എന്താ കടുങ്ങൻ വാണ നാടിന്‌  കടുങ്ങന്നൂരെന്നു .............പേര് വന്നപ്പോ ......................എന്ന നാടന്പാട്ട് കടുങ്ങനെ പറ്റി പറയുന്നു.
ഊര് കീഴാളെന്ട നാടിനും ദേശത്തിനും പറയുന്ന നാമമാണ് .കടുങ്ങന്ട നാടിനു കടുങ്ങന്നുരെന്നു പേരുവന്നു വെന്നറിയ പ്പെടുന്നു .അത് കാലന്തരേണ  ലോപിച്ചും കുറുകിയും കിടങ്ങന്നുർ എന്ന് അറിയപെട്ടു . കിടങ്ങുകളുടെ  നാട് എന്ന  അർഥത്തിലും കിടങ്ങന്നൂര്  എന്ന് അറിയപ്പെടുന്നു .
കീഴാള ജനതയുടെ പാട്ടുൽസവങ്ങൾ നടന്ന പാട്ടുകുളങ്ങൾ ഈ നാട്ടിൽ ധാരാളം കാണാൻ കഴിയും
പുലതറ ,പുലതോട് ,പുലപ്പരമ്പു തുടങ്ങിയ കീഴാള ശബ്ദങ്ങൾ ഇവിടെ നിരവധി കാണാൻ കഴിയും .
വെടിലപാട്ടുകളുടെ നിരവധി കഥകൾ ചെരുപ്പ കാലങ്ങളിൽ കേട്ടിട്ടുണ്ട്.
ഇപ്പോഴത്തെ കിടങ്ങന്നൂർ വില്ലേജാഭീസിനു അരികെ ആയിരുന്നു വത്രേ കടുങ്ങന്ട പുര നില നിന്നിരുന്നത് .അതിനു ചുറ്റു വട്ടത്തു ഒരു ഊര് ,പിന്നെ എരുമക്കാട് ഭാഗത്ത്‌ ,കടുവാക്കാട് ,തതന്കോട് ഭാഗത്ത്‌ ,കരിക്കൽ ,പുതുശ്ശേരി ഭാഗം ,അങ്ങനെ പോകുന്നു പഴയ ജന ചരിത്രം .
Posted by DESHAGADHA at 23:31 No comments:
Email ThisBlogThis!Share to TwitterShare to FacebookShare to Pinterest
Saturday, 17 August 2013
കിടങ്ങന്നുരിലൂടെ  ഓടിയ ആദ്യത്തെ  ഓട്ടോ റിക്ഷ
എന്റ ചെറുപ്പത്തിൽ ഞങ്ങളുടെ നാട്ടിൽ ആനവണ്ടി വല്ലപ്പോഴും ചെങ്ങന്നൂർ -പത്തനംതിട്ട ,പന്ദലം -കോഴഞ്ചേരി ...........എന്നീ സ്ഥലങ്ങളെ ബന്തിപ്പിച്ചു കൊണ്ട് ഓടിയിരുന്നു .പിന്നെ ഉന്തു വണ്ടി ,കാളവണ്ടി എന്നിവയായിരുന്നു പ്രധാനപ്പെട്ട വാഹനങ്ങൾ .പിന്നെ കാറുകൾ ഉണ്ടായിരുന്നു .വാഴയിലെ കുഞ്ഞുചായന്റ കാർ ,ഒക്കെരു പാപ്പിയുടെ കാറ് ,കൊല്ലെന്റയെതെ ജൊർചായന്റ കാർ .
ഇതിനിടയിൽ ആണ് ഒരു കുഞ്ഞു വണ്ടി വന്നു ചാടിയത് .
മൂന്നു വീലുള്ള ഓട്ടോ റിക്ഷ .
അന്നിറങ്ങിയ സൂപ്പർ പടത്തിന്റ പേരായിരുന്നു അതിനു നല്കിയത് .
ശാലിനി എന്റ കൂട്ടുകാരി .
ഞങ്ങൾ നാട്ടുകാർ അതിനു ചുറ്റും കൂടി .ചിലർ ചാഞ്ഞും ചരിഞ്ഞും അതിനെ നോക്കി .കിടന്നും ഇരുന്നും അതിനെ നോക്കി .
മഞ്ഞ നിറമായിരുന്നു അതിനു .
അതിന്റ ഉടമ ആരായിരുന്നു വെന്നു ഓർമയില്ല .
ശാലിനി ഏറെനാൾ കിടങ്ങന്നുരിലൂടെ ഓടി .നാട്ടുകാരെ പുളകം കൊള്ളിച്ചു.
ചന്തയിലെ അഞ്ചൽ പെട്ടിയുടെ അരികെ യാത്രക്കാരെയും കാത്തു ശാലിനി കിടക്കും .
അതൊക്കെ എന്താ ചെരുപ്പ കാലത്തിലായിരുന്നു .
ഇന്ന് നാട്ടില നിറയെ വണ്ടികൾ .
പുതിയ ഏറെ വാഹനങ്ങൾ നാട്ടിലുണ്ട് .
നാട്ടിൽ അവധിക്കു ചെല്ലുമ്പോൾ പലപ്പോഴും ഓർത്തു പോയിട്ടുണ്ട് ഇവർക്ക് ആർക്കെങ്ങിലും ഓർമ്മയുണ്ടോ ആ ശാലിനി കുഞ്ഞിനെ .......................
Posted by DESHAGADHA at 06:16 No comments:
Email ThisBlogThis!Share to TwitterShare to FacebookShare to Pinterest
Saturday, 10 August 2013
കിടങ്ങന്നുരിലെ മഴ എന്നെന്നും എനിക്ക് മധുരമുള്ള ഓർമകളാണ് നല്കുന്നത് .കനാലിന്റ താഴെ എന്റ ചെറ്റക്കുടിലിൽ ഇരുന്നു വയലിൽ പെയ്യുന്ന മഴയുടെ സംഗീതം കേട്ട് എന്റ ബാല്യ കൗമാരങ്ങൾ പുളകം കൊണ്ടിട്ടുണ്ട് .മുകളിൽ ചിറയുടെ കൈ വഴികളായ കൈതോടുകളിലൂടെ ഒഴുകി വരുന്ന മഴ ഞങ്ങൾ കുട്ടികളുടെ സന്തോഷ കാലങ്ങളാണ് .
കനാലിന്റ താറിടാത്ത റോഡിലൂടെ പെയ്തിറങ്ങുന്ന കലങ്ങി മറിഞ്ഞ മഴവെള്ളം ചെറ്റപുര ക്കകത്തിരുന്നു ഞാൻ കൌതുകത്തോടെ നോക്കി ഇരുന്നിട്ടുണ്ട് .അപ്പോഴെല്ലാം ആലോചിച്ചിട്ടുണ്ട് മഴ എവിടെ നിന്നും വരുന്നു .പടിഞ്ഞാറുനിന്നും വടക്കുനിന്നും പട പടാന്ന് വീണിറങ്ങുന്ന തുള്ളികൾ ആരോഴുക്കുന്നു.
തോടും മടയും കൃഷികളും തകർക്കുന്ന മഴ നന്മയുള്ളവനും തിന്മയുള്ളവനും കൂടിയാണ്.
പാടത്ത് മിക്കയിടത്തും മട പൊട്ടും .നിലങ്ങൾ മിക്കതും വെള്ളതിനടിയിലാവും പമ്പ നിറഞ്ഞു കവിയും ആറ്റുവെള്ളം നാടാകെ കയറും .പിന്നെ ഞങ്ങളുടെ സ്കൂളുകൾക്ക് അവധിയാവും .മെഴുവേലി മാനേജരുടെ സ്കൂളും നാൽക്കാലിക്കൽ സ്വാമിയുടെ സ്കൂളും .പിന്നെ എന്റെയും സൈമെന്റെയും പണി വാഴപിണ്ടികൾ ചേർത്ത് കെട്ടി ചെങ്ങാടം ഉണ്ടാക്കലാണ് .ചീനിക്കമ്പ് കുത്തി വെള്ളത്തിലൂടെ തുഴഞ്ഞു പോകും .
ഗീവർഗീസ് സഹധായുടെ കുരിശുമ്മൂട് ചുറ്റി സീതമല കണ്ടതിലൂടെ ഞങ്ങൾ ചെങ്ങാടമേറി  നടക്കും
പിന്നെ അടുത്ത പരിപാടി മീൻ പിടുതമാണ് .കുരിശും മൂടിന്ട അതുവഴി ആമക്കോട് വഴി കിടങ്ങന്നുർ പുഞ്ചയിലേക്ക് പോകും ഞാനും സൈമനും .അവനാണ് മീൻപിടിക്കാൻ വില്ലൻ .
മഴകഴിഞ്ഞ പുലരി സുന്ദരമാണ് .
പിന്നെ വെള്ളം കയറിയ ഭാഗങ്ങൾ നടന്നു കാണലാണ് .
നിലെപ്പെടെൽ വഴി പള്ളിമുക്കതുകൂടി നാൽക്കാലിക്കൾ പാലതിന്ടതുവഴി എരുമക്കാട് ചാടും .
എല്ലായിടവും കറങ്ങി വരുമ്പോൾ സന്ധ്യ ആകും .
പിന്നെ കിടങ്ങന്നൂർ കാര് ചായക്കടകളിൽ ഒത്തുകൂടി മഴയെയും വെള്ളപോക്കങ്ങളെ പറ്റി ചര്ച്ച ചെയ്യും ചിലർ ഷാപ്പിലിരുന്നു ചർച്ച നയിക്കും .തോന്നൂടിയോന്പതിലെ വെള്ളപോക്കതെപറ്റി പറഞ്ഞു തർക്കിക്കും ചിലപ്പോൾ അടിപിടി കൂടും .അത് തെരുവിലേക്ക് നീളും .പിന്നെ പോലീസായി പഞ്ചായത്തായി അതങ്ങനെ നീളും .
നാട്ടിലെ മഴക്കാലം ഇവിടെ ഇൻഡോറിൽ ഇരുന്നറിയുംമ്പോൾ മനസ് നാട്ടിലൂടെ നടന്നു പോകുന്നു എന്റ പ്രീയപ്പെട്ട നാട് മനസ്സിലൂടെ കടന്നു വരുന്നു ..
Posted by DESHAGADHA at 00:08 No comments:
Email ThisBlogThis!Share to TwitterShare to FacebookShare to Pinterest
Sunday, 28 July 2013
സജി നാനതിന്ട സിനിമ കിടങ്ങന്നുരിൽ
ഞങ്ങളുടെ ചെറുപ്പകാലങ്ങളിൽ സിനിമ കാണണമെങ്കിൽ കോട്ട ശ്രീദേവി ടാകീസിലോ ആറന്മുള ജ്യോതി ടാകീസിലോ പോകണമായിരുന്നു .അത് അന്നൊക്കെ എളുപ്പമുള്ള കാര്യമായിരുന്നില്ല .അങ്ങനെ ഒരു
സമയത്താണ് നാണത്തെ സജി എന്ന ചെറുപ്പക്കാരനും അയാളുടെ കൂട്ടുകാരനും കൂടി നാട്ടില സിനിമ കാണിക്കാനുള്ള പെട്ടിയുമായി വന്നത് അത് പുതിയ ഒരു ആശയമായിരുന്നു .ഞായറാഴ്ചകളിൽ മെഴുവേലി സ്കൂളിലും മായാലുമന്നിൽ സ്കൂളിലും സിനിമ ടികെറ്റ് വെച്ച് കാണിക്കാൻ തുടങ്ങി .ക്ലുബുകൾക്ക് വേണ്ടിയും സിനിമ കാണിച്ചു തുടങ്ങി .മിക്ക സിനിമ കാണാനും ഞങ്ങൾ ഉണ്ടാവും .ജയന് അഭിനയിച്ച മിക്ക ചിത്രങ്ങളും ഉണ്ടാവും .അങ്ങാടി കോളിളക്കം ,അറിയപ്പെടാത്ത രഹസ്യം ,കരിമ്പന അങ്ങനെ നിരവധി പടങ്ങൾ നാട്ടിലാകെ വെന്നിക്കൊടി പാരിച്ചു .
ചന്ദക്കടുതാണ് സജി നാനതിന്ട വീട് .നല്ല ചെറുപ്പക്കാരനായിരുന്നു .മാന്യമായെ ഇടപെടൂ .നല്ല അച്ചടി ഭാഷയിൽ സംസാരിക്കും .പക്ഷെ നാട്ടാര്ക്ക് അത് പറ്റില്ലല്ലൊ .വളഞ്ഞ ചിന്ത ഉള്ളവരെ അല്ലെ അവര്ക്കിഷ്ടം .സജിയും നാട്ടുകാരുടെ രീതിയിൽ പോയില്ല .നല്ല സജിയെ പലരും അമ്ഗീകരിചില്ലെന്നു തോന്നുന്നു .പാവത്തിന്റ സിനിമ പരിപാടികൾ പിന്നീട് എങ്ങനെയോ ഇല്ലാതായി .കക്ഷി പിന്നെ ഇരുമ്പു സാനിട്ടറി കട തുടങ്ങി .മിക്കവാറും നാട്ടില ചെല്ലുമ്പോൾ കാണാറുണ്ട്‌ .നന്മയുള്ള ചെറുപ്പക്കാരനായിരുന്നു സജി .
സജി കൊണ്ട് വന്ന സിനിമ പരിപാടി ആദ്യം വിജയമായിരുന്നു എങ്കിലും പിന്നെ അത് നഷ്ടത്തിൽ ആയി മാറി .ചിലര് സജിയെ കളിപ്പിചൂവെന്നും പറയപ്പെടുന്നു .നാട്ടില സിനിമ ജനകീയമാക്കിയത്‌ സജിയാണ്.പിന്നെ ഒടെസ്സ ഉണ്ടായി ആമാക്കോട്ടേ സുരേഷ് ഒക്കെ ആയിരുന്നു അതിനു പിന്നിൽ രാത്രിയില ചന്തയിൽ ഒടെസയുടെ സിനിമ ജോണ്‍ എബ്രഹാമിന്റ്റ് അമ്മ അറിയാൻ ഞങ്ങൾ കണ്ടിരിക്കുന്നു .കിടങ്ങന്നുരിനെ സിനിമ പരിചയപ്പെടുത്തിയ സജി നാനതിനും ആമാക്കോട്ടേ സുരേഷിനും നന്ദി .എന്ജിനീയരായ സുരേഷ് ഇപ്പോൾ ഗല്ഫിലാനെന്നു തോന്നുന്നു. ലാറിബേക്കർ നിര്മ്മിതി നാട്ടില പരിചയപ്പെടുത്തിയ സുരേഷിനും ചതിവു പറ്റിയെന്നു തോന്നുന്നു .നല്ല നിലയില നടന്ന നിര്മ്മിതി പെട്ടെന്ന് നിരത്തി സുരേഷ് പെര്ഷിയക്ക്‌ പോകണമെങ്കിൽ എന്തെങ്കിലും നഷ്ടം ഉണ്ടായിക്കാനാം .നല്ലവരായ കിടങ്ങന്നുരിന്ട മക്കളായ സുരേഷിനും സജിക്കും ഒരിക്കൽ കൂടി നന്ദി .നാടിനെ പറ്റി ഓർക്കുമ്പോൾ ഇവരെയൊക്കെ വിട്ടു കളയുന്നത് ഉചിതമല്ല .
Posted by DESHAGADHA at 05:45 No comments:
Email ThisBlogThis!Share to TwitterShare to FacebookShare to Pinterest
Friday, 26 July 2013
നാട്ടിലെ പല ചെറുപ്പക്കാരുടെയും വളരെകാലത്തെ ആഗ്രഹമായിരുന്നു സാബു എന്നകാക്കനാടനെ എവിടെയെങ്കിലും പിടിച്ചു കെട്ടിപ്പിക്കുകഎന്നുള്ളത് .കനാലിന്റ കരയിലും പുന്നമല ചിറയുടെ കൈവഴി കളിലും പല വട്ടം അതും പറഞ്ഞിരുന്ന കാലങ്ങൾ കിടങ്ങന്നൂർദേശക്കാരുടെ ഓർമ്മകളിൽ മായാതെ കിടപ്പുള്ളതായി ഇക്കഴിഞ്ഞയിടെ മാലോകർ ടി.വി കഴിഞ്ഞ കാലഒർമകൾ എന്നപ്രത്യേക പരിപാടിയിൽ പറഞ്ഞിരുന്നു .
പ്രായമായിട്ടും മൂക്കിൽ മീശ വന്നിട്ടും സാബുച്ചൻഎന്ന നാടൻഅത് മറന്നു  പോയതായിരുന്നതായി കഴിഞ്ഞയിടെ കിടങ്ങന്നൂർ ന്യൂസ്‌  എന്ന പത്രം റിപ്പോർട്ട്‌  ചെയ്തിരുന്നു.
വിശേഷം അതല്ലെന്നു വക്കൻ പറയുന്നു .
എല്ലാ ചെരുപ്പാക്കാരും കല്ല്യാണം കഴിച്ചു പ്രശ്നങ്ങൾക്കിടയിൽ  കിടന്നു നട്ടം തിരിയുമ്പോൾ  കാക്കനാട്ടെ  സാബു മാത്രം സുഖമായി സ്വസ്ഥമായി കറങ്ങിനടക്കുന്നു . അതും നാട്ടിലെ യുവാക്കളുടെ ശത്രുത സാബു വലിച്ചു തലയില വെച്ചത്രേ .അതുമല്ല കല്ല്യാണം കഴിക്കാതെ  നിലത്തും നോക്കി നടക്കുന്ന സാബുവിനെതിരെ ചിലര് കൊട്ടേഷൻ കൊടുത്തുവെന്നും ചില വിവരധോഷികൾ പൂച്ചം പൂച്ചം പറയുന്നും ഉണ്ടത്രേ .
എന്തായാലും മുകളിൽഇരിക്കുന്നവൻ എത്ര നല്ലവൻ.
ഒരിക്കൽ സാബുവിനെയും പിടികൂടി .
ഒരിക്കലും പള്ളിക്കാരെയും പട്ടക്കാരെയും [കുടിക്കുന്ന പട്ടയല്ല ] ഇഷ്റ്റമല്ലാതിരുന്ന കാക്കനാടൻ
സാബു ഒരിക്കൽ കുഞ്ഞാടായി  മാറി . കിടങ്ങന്നൂര് പുളകം കൊണ്ടു.ചിറയിലെ ഓളങ്ങൾ തുള്ളിചാടിയത്രേ .
പുതുമനവാലനായി നല്ല ശമര്യക്കാരനായി  കാകനാടന്ട മാറ്റതിൽ സഭയും പ്രാർഥനയിൽ മുഴുകി
മുടിയനായ പുത്രൻ ഇതാ മടങ്ങി വന്നിരിക്കുന്നു സ്തോത്രം . പക്ഷെ കല്ല്യാണം കഴിഞ്ഞതിൽ പിന്നെ പള്ളിയിൽപോകാതെ കറങ്ങി നടന്ന കാക്കനാടനെ പെണ്ണുമ്പിള്ള പെട കൊടുത്തു പള്ളിയില പറഞ്ഞുവിട്ടുവെന്നു സാബുവിന്റ കൂടെ ഓസിനടിച്ച ഒരു ദേശക്കാരൻ പറയുന്നത് കേട്ടതായി ചില മൂരാചികളെ ഉദ്ധരിച്ചു വക്കൻ സാർ  റിപ്പോർട്ടു ചെയ്ന്നു.
കുളിച്ചു വെള്ളയുടുത്തു ചെറു ചിരിയോടെ കുനിഞ്ഞു നടക്കുന്ന കക്ഷിയെ നിങ്ങൾക്കറിയാം .ചിറയിലെ വേണുവിന്റ കടയില കാണും .പെട്ടി പോലൊരു മൊബൈൽ ഉണ്ട് അതിൽ ഒരിക്കലും പൈസ ഇട്ടു നിറക്കില്ല.ഇതാണ് സ്ഥിര പരിപാടി .അല്ലെങ്കിൽ ടെന്നീസ്സനോടോ പുങ്കിഴാമന്നനോടോ ആരോടെങ്കിലുമോ ചോദിക്കുക .
എന്തായാലും സാബുവിന് സ്തുതി .അവനെ നല്ലതാക്കാൻ വന്ന ഭാര്യയോടും മകളോടും ഞങ്ങൾ കിടങ്ങന്നൂർ ദേശക്കാർ എന്നും നന്ദി ഉള്ളവരായിരിക്കുമെന്നു പറയട്ടെ...................
Posted by DESHAGADHA at 03:06 No comments:
Email ThisBlogThis!Share to TwitterShare to FacebookShare to Pinterest
Monday, 8 April 2013
ഗീവർഗീസ്‌ പുന്യാലന്റ  കുരിശും മൂട് ...........
കിടങ്ങന്നൂർ പന്ദലം പത്തനംതിട്ട മൂന്നും കൂടിയ വഴി റോഡിലാണ് പുന്യാലന്ട കുരിശും മൂട് .
ആ കുരിശും മൂട് പണ്ടൊരു പ്രാർഥന അതലം ആയിരുന്നു .
കൃഷിക്കാരും കർഷകതൊഴിലാളികളും തിങ്ങി നിന്നിരുന്ന കാലത്തെ കഥയാണത് . അന്ന് കിടങ്ങന്നുരിൽ ഇത്രയധികം ബാങ്കുകൾ ഇല്ല . നാട്ടുകാരിൽ ഇത്രയധികം പണവും ഇല്ല പത്തിരുപത്തഞ്ചു വര്ഷം മുമ്പുള്ള കിടങ്ങന്നുരിന്ട കഥയാണത് .
ഗീവര്ഗീസ് പുന്യലന്ട കുരിശും തൊടിയിൽ അന്നത്തെ കാലത്ത് എന്നും മെഴുകുതിരികൾ കത്തി നിന്നിരുന്നു . നാടുകരിൽ മിക്കവരും കാഞ്ഞിരിതിനാൽ കടയില നിന്നും കൂട് കണക്കിന് മെഴുകുതിരികൾ കുരിശും മൂട്ടിൽ ജാതി മത ഭേതമന്യേ കത്തിച്ചിരുന്നു .
വീട്ടിൽ പാമ്പ് കയറിയാലും കുട്ടികൾക്ക് അസുഖം വന്നാലോ എന്തെങ്കിലും കണ്ടു രാത്രിയിൽ ഭയന്നാലോ മെഴുകുതിരി പുണ്യാള  കതിചിരിക്കാം എന്ന് കിടങ്ങന്നുരുകാര് പ്രാർഥിക്കും അതിനു ഭലം ഉണ്ടായ്ടാൽ അന്ന് വൈകിട്ട് മെഴുകുതിരികൾ കുരിശും മൂട്ടിൽ തെളിഞ്ഞു കത്തും .
അത് വഴിയാണ് തിരുവനന്തപുരം എയർപോർട്ടിലേക്ക് പോകുന്നത് . പിന്നെ നാട് വിട്ടു ബോംബയിൽ ജോലിനോക്കാൻ പോകുന്നവർ എല്ലാവരും കുരിശും മൂട്ടിൽ ഏതെങ്കിലും സന്ത്യയിൽ വന്നിരിക്കും.
പൊട്ടാൻ മോനി എന്നൊരാൾ നാട്ടില ഉണ്ടായിരുന്നു
കക്ഷി കുരിശുമൂട്ടിലെ പൈസ ഇടുന്ന പെട്ടിയിൽ നിന്നും ചായ കുടിക്കാൻ പൈസ അടിച്ചു മാറ്റുമായിരുന്നു . പുന്യാലാൻ ഒന്നും മോനിയോടു പറയില്ല . മോനി നീയെന്റ പണപ്പെട്ടിയിൽ നിന്നും എത്ര കാശ് കൊണ്ടുപോയാലും എനിക്കൊന്നുമില്ല എന്നാ ഭാവത്തിൽ കുതിര പ്പുരതിരുന്നു പാമ്പിനെ ശൂലം കൊണ്ട് കുത്തും .
പുന്യാലന്ട കുരിശും മൂട്ടിലെ വെട്ടം അവിടെയെല്ലാം രാത്രിയില പടർന്നിരിക്കും .
ഞങ്ങൾ പ്രായമായപ്പോൾ കുരിശും മൂട്ടിലെ സ്ഥിരം ഇരിപ്പുകാരായിരുന്നു .
കലയും രാഷ്ട്രീയവും എല്ലാം ആ കുരിശും മൂട്ടിൽ ഇരുന്നു പരഞ്ഞിരിക്കുന്നു. അന്നെനിക്ക് പതിനഞ്ചു വയസ് പ്രായം ഉണ്ട് . ഞാൻ സാബു [റെയിൽവേ ]ഡിസ്കോ സാബു ,തുടങ്ങിയ ഒത്തിരിപ്പേർ കാണും
സന്ത്യക്ക്‌ ആ പുന്യാലന്ട വലിയ കുരിശും മൂട്ടിൽ കൂടുന്ന സമയം നല്ലതായിരുന്നു .
നാല് മാലാഖ മാർ  കുരിശും മൂടിന്ട നാല് മൂലയില നിന്നും ഞങ്ങളെ വെള്ളിക്കന്നുകൾ തുറന്നു നോക്കി ചിരിക്കും .
Posted by DESHAGADHA at 05:15 No comments:
Email ThisBlogThis!Share to TwitterShare to FacebookShare to Pinterest
Subscribe to: Posts (Atom)
കിടങ്ങനും കിടങ്ങന്നൂർ ആദിയും കിടങ്ങന്നൂർ ദ...
View my complete profile
Picture Window template. Powered by Blogger.